EkBass/fiwiki-20250220-pages-articles huggingface dataset:
Loksodromi

Loksodromi on spiraalin muotoinen avaruusgeometrinen käyrä. Maapallon pinnalla loksodromi on käyrä, joka muodostaa joka kohdassa pituuspiireihin nähden yhtä suuren kulman. Loksodromit ovat päiväntasaajan seuduilla lähes suoria, mutta napojen läheisyydessä ne alkavat kiertää napoja spiraalin tapaan. Käsitteellä on merkitystä varsinkin merenkulussa. == Yleistä == Jos esimerkiksi purjehtija valtamerta ylittäessään säilyttää koko ajan saman kompassisuunnan, hän tulee käyttäneeksi lähtöpisteen ja kohdepisteen välillä siirtymäreittinä loksodromikäyrää. Se ei ole suorin tie pisteestä A pisteeseen B, mutta usein käytetty, ja varsinkin lyhyillä merireiteillä mielekkäin. Suorinta reittiä pallon pinnalla tulisi kulkeneeksi, kun tekisi matkaa pitkin jotakin isoympyrän kaarta. Loksodromia käytettiin lentokoneiden navigoinnissa pitkillä matkoilla 1940–1960-luvuilla, kunnes isoympyräreitit korvasivat sen. Mercatorin projektion mukaisissa kartoissa jokaista maanpinnan loksodromia vastaa suora viiva. Mercatorin projektiota käytetään lähes yksinomaisena karttaprojektiona merenkulussa. Ilmailussa sen sijaan käytetään Lambertin projektiota, jossa isoympyrät näkyvät suorina viivoina. == Käytännön esimerkkejä == Loksodromin geometria on helppo ymmärtää, jos kuvitellaan seuraavanlainen tilanne. Aluksi ollaan päiväntasaajalla, josta lähdetään kulkemaan esimerkiksi koilliseen tiukasti suunnassa pysyen. Kulkureitti siis leikkaa pituuspiirejä eli meridiaaneja (pohjois- ja etelänavan välisiä suoria) koko ajan samassa kulmassa. Lähestyttäessä pohjoista alkaa reitti kääntyä yhä jyrkemmin vasemmalle spiraalimaiselle radalle, ja lopulta kierähdetään lähes paikallaan pohjoisnavan ympäri. Toinen käytännön esimerkki on yöperhosten navigointimekanismin häiriintyminen ja lentorata kirkkaan lampun ympärillä. Pituuspiirien tilalle voidaan kuvitella kohtisuorasti valonlähteen keskipisteestä loittonevat valonsäteet. Perhonen pyrkii lentäessään säilyttämään saman kulman kiinteään valonlähteeseen edetessään haluamaansa suuntaan. Aikaisemmin olivat yötaivaan käytännössä ainoat valonlähteet tähdet ja kuu. Pyrkiessään pitämään valonlähteen aiheuttaman kuvan samassa paikassa verkkosilmällä joutuukin perhonen ”keinotekoisen lähellä” olevan valopisteen vuoksi spiraaliradalle ja törmää lopulta napsahtaen lamppuun annettuaan sitä ennen näytteen loksodromikäyrästä. == Muita käyriä == Loksodromi on sukua klotoidille eli siirtymäkaarelle, joka taas on käyrä, jonka kaarevuussäde muuttuu lineaarisesti. Tien- ja radanrakennuksessa linjauksen geometriaa suunniteltaessa hyödynnetään klotoidikäyriä siirtymäjaksolla suoralta ympyrän kaarelle ja päinvastoin. Näin voidaan välttää keskipakokiihtyvyyden äkilliset muutokset ja täten ”juohevoittaa menoa”. Muita tällaisia geometrisia käyriä ovat mm. sykloidi, kardioidi, paraabeli, hyperbeli ja evoluutta. Luokka:Spiraalit Luokka:Kartografia Luokka:Navigointi
Fanta

Fanta on The Coca-Cola Companyn virvoitusjuomamerkki. Sinebrychoff valmistaa, myy ja toimittaa Fantaa Suomessa. Fanta on Suomen neljänneksi suurin virvoitusjuomamerkki. Fanta on maailman suosituin appelsiinivirvoitusjuoma ja myös suomalaisnuorten suosituin appelsiinivirvoitusjuoma. Fantan kansainväliseen tuoteperheeseen kuuluu yli 250 makua. == Historia == Coca- Colan Saksan johtaja Max Keith kehitti Fantan Saksassa vuonna 1940, sillä Coca-Colaan ainesosia ei voitu enää viedä sinne Britannian ja Ranskan sodanjulistuksista johtuvien kuljetusongelmien vuoksi. Fantan nimi tulee saksan kielen sanasta ”Fantasie”, joka tarkoittaa mielikuvitusta. Juoma kehitettiin paikallisista aineksista ja alkuperäiseen reseptiin kuului muun muassa sokerijuurikasta, heraa ja omenaa. Nykyinen appelsiinin makuinen Fanta julkaistiin ensimmäisen kerran Italiassa vuonna 1955. Aluksi Fantaa oli saatavilla vain Euroopassa, mutta 1960-luvulla sen myynti levisi maailmanlaajuiseksi. == Tuotteet == === Fanta-maut Suomessa === * Fanta Appelsiini * Fanta sokeriton Appelsiini * Fanta sokeriton Sitruuna * Fanta Etelän Hedelmät * What the Fanta (Ajoittain myynnissä oleva kausituote, jonka ideana on se että juoman makua ei kerrota etukäteen) Lähde: Yllä mainittujen makujen lisäksi joissain kaupoissa myydään myös muun makuisia Fantoja ulkomailta tuotuna. === Suomessa markkinoilta poistuneita Fantoja === Fanta- maun jälkeen ilmoitettu lanseerausvuosi. * Fanta Päärynä, 2001 * Fanta Vadelma, 2001 * Fanta Lemon, 2003 * Fanta Lime, 2005 * Fanta Shokata, 2006 * Fanta Green Apple, kesä 2007 * Fanta Free-tuotteet * Fanta B’good- hyvinvointijuomat * Fanta World Citrus Brazil, 2009 * Fanta 1+9 Puutarhamarjat, 2010 * Fanta 1+9 Appelsiini-Sitruuna, 2010 * Fanta Lemon * Fanta Mansikka Twist, 2013 * Fanta Persikka Twist, 2014 *Fanta Wildberry, 2003 * Fanta Free Apple Pear, 2006 * Fanta Appelsiini, 2008 * Fanta World Mandariini China, 2008 * Fanta B’good Fruity Vita-Kick, 2008 * Fanta B’good Berry Delight, 2008 * Fanta World Mango Thailand, 2008 * Fanta World Ananas, 2009 * Fanta Zero Verigreippi, 2010 *Fanta 1+9 Puutarhamarjat, 2009 * Fanta 1+9 Appelsiini-Sitruuna, 2010 * Fanta Zero Lemon, 2011 * Fanta Mansikka Twist, 2013 * Fanta Persikka Twist, 2014 * Fanta Zero Mansikka Twist, 2016 * Fanta Ananas Twist * Fanta Metsämarja, 2017 *Fanta Zero Verigreippi 2010 * Fanta Ananas 2009 * Fanta Exotic 2012 * Fanta Persikka Twist 2013 * Fanta Mandariini 2008 * Fanta Mandariini 2019 * Fanta Mansikka Twist 2019 * Fanta Lemon 2018 * Fanta Ananas 2017 == Lähteet == Luokka:Virvoitusjuomamerkit Luokka:The Coca- Cola Companyn tuotemerkit
Kaspin piirikunta

Kaspin piirikunta () on piirikunta Šida Kartlin hallintoalueella Georgiassa. Piirikunnassa asuu 41 795 asukasta (vuonna 2021) ja sen pinta-ala on 803 neliökilometriä. Sen keskuksena toimii Kaspin kaupunki, joka sijaitsee Mtkvari-joen varrella. Piirikunnassa on useita historiallisia monumentteja. Kaspin pohjoisosassa sijaitsee vuonna 1030 rakennettu Samtavisin katedraali, joka merkitsi uutta vaihetta georgialaisen arkkitehtuurin historiassa. Rkonin luostari Tedzma-joen rannalla koostuu useasta rakennuksesta, joista varhaisin, kolmilaivainen jumalanäidin basilika on rakennettu 600-luvulla. Luostarin lähellä sijaitsee 1100–1200-luvuilla rakennettu Rkonin silta, joka yhdisti Šida Kartlin Trialetin alueeseen. Ikvin kirkossa Šabtskala-joen varrella on vuorostaan säilynyt arvokkaita freskoja 1000-luvulta. Kvatakhevin luostari piirikunnan eteläosassa 1200-luvun vaihteesta toimi vuosisatojen ajan georgialaisen oppineisuuden keskuksena. == Lähteet == == Aiheesta muualla == Luokka:Georgian piirikunnat Luokka:Šida Kartli
Oulun vankila

Oulun vankila (aiemmin Oulun lääninvankila) on tutkintavankila, jossa säilytetään Itä- ja Pohjois-Suomen rikosseuraamusalueiden rikoksista epäiltyjä tutkintavankeja. Vankilassa pannaan täytäntöön myös sakon muuntorangaistuksia ja vankeusrangaistuksia. Oulun vankilassa on 87 vankipaikkaa. Paikoista 13 on naisvangeille. Henkilöstöä vankilassa on 80. Vankilan alaisuuteen kuuluu myös Ylitornion avovankilaosasto, joka on Suomen pohjoisin vankila. Avovankilaosastolla on 35 paikkaa, joista 4 naisvangeille. Oulun Ruskonselkään ollaan rakentamassa uutta, 100 vankipaikkaa käsittävää vankilaa. Vankipaikoista 20 on suunnattu naisvangeille. Vankilan rakentamisen on määrä alkaa maaliskuussa 2023 ja suunnitellun aikataulun mukaan uuden vankilan valmistuminen on edessä marraskuussa 2025.Ouluun uusi vankila vuonna 2025 == Historia == Oulun ensimmäinen vankila toimi Oulun linnassa 1630-luvulta linnan tuhoutumiseen 1793. Tuolloin kruununvankila siirrettiin väliaikaisesti nykyiselle Oulun Lyseon tontille, mutta siirrettiin jo samalla vuosikymmenellä Oulun vankilan nykyiselle tontille niin sanottuun Oxenstiernan taloon, jossa vankila toimi nykyisen vankilarakennuksen valmistumiseen asti. Nykyisin vankilan toimistorakennuksena toimiva Oxenstiernan keltainen kivitalo lienee rakennettu vuonna 1778. 1860-luvulla Suomessa pyrittiin siirtymään vankeusrangaistuksiin kuoleman-, ruumiin- ja häpeärangaistusten sijaan. Ongelmana oli kuitenkin riittävien vankilatilojen puute. Vuonna 1881 perustettu vankeinhoitohallitus aloitti mittavan vankiloiden rakennustyön, jonka yhteydessä kaikkiin lääneihin perustettiin lääninvankila, jolle siirrettiin entisten kruununvankiloiden tehtävät. Lääninvankilajärjestelmän keisarillinen ohjesääntö annettiin 1891.Karvonen, s. 10 Oulun lääninvankila rakennettiin Myllytulliin entisen kruununvankilan viereen lähelle Veljekset Åströmin nahkatehtaita.Karvonen, s. 11 Rakennuksen suunnitteli arkkitehti L. I. Lindqvist yleisten rakennusten ylihallituksessa vuonna 1882. Ensimmäiset vangit siirrettiin vankilaan 25. heinäkuuta 1885, josta on muistona vankilan pääoven vasemmalle puolelle tiiliseinään hakattu teksti "18 25/7 85 Tultiin Linnan"Karvonen, s. 15. Vuonna 1885 valmistunut vankilarakennus oli alun perin T-kirjaimen muotoinen. Ristinmalliseksi rakennus muuttui vasta vuonna 1956, kun kaksikerroksinen itäsiipi valmistui. Alun perin vankilaa ympäröinyt hirsimuuri korvattiin nykyisellä betonimuurilla vuonna 1914. Muurin rakensi rakennusmestari Viktor Vikkula. Vankilarakennuksen ja korjatun Oxenstiernan talon lisäksi vankilan alueella sijaitsi henkilökunnan asuintaloja, ulkohuoneita ja varastoja sekä navetta ja sikala.Karvonen, s. 16–18 == Lähteet == * === Viitteet === == Aiheesta muualla == * Rikosseuraamuslaitos: Oulun vankila Luokka:Myllytulli Vankila Luokka:Suomen vankilat Luokka:Ludvig Isak Lindqvistin suunnittelemat rakennukset Luokka:Suomen 1800-luvulla rakennetut rakennukset ja rakennelmat
Porin linja-autoasema

Porin linja-autoasema on yksi Suomen linja-autoasemista. Nykyinen asemarakennus valmistui vuonna 1955. == Nykyinen asemarakennus == Nykyinen asemarakennus sijaitsee Porissa tontilla Itsenäisyydenkatu 44. Linja-autoasema sijaitsi valmistuttuaan kaupungin keskustan laidalla, mutta kaupungin laajennuttua sijaitsee nykyisin keskellä kaupunkia Keskusaukion laidalla. == Vanha asemarakennus == Vanha asemarakennus sijaitsi Isolinnankadun toisessa päässä nykyisen City Tokmannin tavaratalon paikalla. Vanha asemarakennus on purettu. == Liikennöinti == Linja-autoasema on toiminut pääasiassa kaukoliikenteen käytössä, mutta myös lähtöasemana paikallisliikenteessä. Porin uusi matkakeskus avattiin 1. syyskuuta 2017 Asema-aukiolle rautatieaseman yhteyteen. Suurin osa linja-autoliikenteestä siirtyi linja-autoasemalta matkakeskukseen. ==Lähteet== == Aiheesta muualla == * Porin linja-autoaseman kehittämissuunnitelma Linja-autoasema Luokka:Suomen linja-autoasemat Luokka:Riihiketo
Immolan lentokenttä

Immolan lentokenttä on Imatralla, Salpausselällä, noin yhdeksän kilometriä Imatrankoskelta koilliseen sijaitseva lentokenttä. == Perustiedot == Imatran lentokentän pääkiitotie, 01/19, on kestopäällystetty ja 1 090 metriä pitkä. Pääkiitotien rinnalla, sen itäpuolella, on purjelennolle oma 1 600 metriä pitkä, nurmipintainen kiitotie. Lisäksi kentällä on poikittainen kiitotie 09/27, joka on sorapintainen ja 800 metriä pitkä. == Toiminta == Kentällä on muun muassa purjelento-, riippuliito- ja laskuvarjohyppytoimintaa. Kenttä on Imatran Ilmailukerhon sekä Skydive Karjala ry -laskuvarjokerhon kotikenttä. Lentokentän läheisyydessä sijaitsevat Kaakkois-Suomen rajavartioston esikunta ja Raja- ja merivartiokoulun Imatran koulutuskeskus, ja Rajavartiolaitoksen helikopterit toimivat lentokentältä käsin. == Historia == Immolan lentokentän suunnittelu aloitettiin vuonna 1933, ja kenttä valmistui vuonna 1936. Ennen toista maailmansotaa sekä sodan aikana Immolassa oli Suomen ilmavoimien tukikohta. Saksan valtakunnankansleri Adolf Hitler vieraili Immolassa 4. kesäkuuta 1942 tullessaan onnittelemaan Suomen marsalkkaa, C. G. E. Mannerheimiä tämän 75-vuotispäivänä. Jatkosodan lopulla, kesällä 1944 saksalainen lento-osasto Kuhlmey toimi pääosin Immolasta käsin. == Lähteet == == Aiheesta muualla == * *Lentopaikat.fi – Immolan lentopaikka *Imatran Ilmailukerho ry *Rajavartiolaitos: Immolan lentokenttä ilmavoimien tukikohtana vuosina 1936–1944 * Lentokenttä Luokka:Suomen lentopaikat Luokka:Suomen sodanaikaiset lentokentät
Eduard Ševardnadze

Eduard Ambrosis dze Ševardnadze (; ; 25. tammikuuta 1928 Lantškhuti, Transkaukasian SNT – 7. heinäkuuta 2014)Obituary: Eduard Shevardnadze BBC 7.7.2014. Viitattu 7.7.2014.Georgia ex-President Eduard Shevardnadze dies at 86 BBC 7.7.2014. Viitattu 7.7.2014. oli georgialainen poliitikko ja Georgian pitkäaikainen presidentti. Ševardnadze toimi Georgian kommunistisen puolueen pääsihteerinä vuodesta 1972 ja Neuvostoliiton ulkoministerinä Mihail Gorbatšovin aikana vuosina 1985–1990. Hän erosi tästä tehtävästä yllättäen joulukuussa 1990. Ševardnadze toimi vuodesta 1992 itsenäistyneen Georgian valtionpäämiehenä ja hänet valittiin 1995 maan presidentiksi. Hän säilytti asemansa marraskuuhun 2003 asti, jolloin hänen uudelleenvalintansa epärehellisinä pidetyissä vaaleissa nostatti georgialaiset kapinaan. Niin sanottu ruusuvallankumous pakotti hänet eroamaan väärinkäytössyytteiden, itsevaltaisuuden ja korruption vuoksi. Ševardnadze sai poliittisten taitojensa johdosta lempinimen Tetri melia (valkoinen kettu). ==Lähteet== ==Aiheesta muualla== Luokka:Georgian presidentit Luokka:Sosialistisen työn sankarit Luokka:Neuvostoliiton ulkoministerit Luokka:Vuonna 1928 syntyneet Luokka:Vuonna 2014 kuolleet
Sirkus Finlandia

Sirkus Finlandia on suomalainen vuonna 1976 perustettu sirkus. Sirkuksen omistaa Jernströmien sirkusperhe. Sirkuksen johtaja eli sirkustirehtööri on Carl Jernström jr. (s. 1980 Vaasa), joka on toiminut tirehtöörinä isänsä Carl- Gustaf Jernströmin jälkeen kevään 2011 kiertueelta alkaen. Sirkus Finlandian kotikaupunki on Raasepori. Kiertuekausi alkaa huhtikuun lopulla ja päättyy loka–marraskuun vaihteessa. Sirkus antaa kauden aikana noin 250 näytöstä. Sirkusteltassa on 1 300 istumapaikkaa. Sirkuksessa esiintyy joka vuosi suuri joukko kansainvälisiä sirkustaiteilijoita, joita tulee pääasiassa Saksasta, Englannista, Espanjasta, Ruotsista, Unkarista ja Venäjältä. Sirkus Finlandiassa on esiintynyt myös lukuisia eläimiä, kuten merileijonia, hevosia, kissoja, koiria sekä Vanni-norsu. ==Lähteet== == Aiheesta muualla == * Sirkus Finlandia * Jenni Arbelius: Koko elämä varsinaista sirkusta. Turun sanomat 26.8.2009. * Harald Birger Olausen: Sirkus Finlandiassa vaihtuu sukupolvi. Viikko-Eteenpäin 28.4.2011. Luokka:Suomalaiset sirkukset
Ceyhan

Ceyhan () on kaupunki Turkin Adanan maakunnassa. Se sijaitsee sisämaassa lähellä Välimeren rannikkoa Ceyhanjoen varrella. Kaupungissa on 105 241 asukasta (vuonna 2010), joten se on Adanan maakunnan toiseksi suurin kaupunki Adanan jälkeen. Ceyhan on Kaspianmereltä öljyä tuovan Baku–Tbilisi–Ceyhan- öljyputken päätepiste. == Lähteet == == Aiheesta muualla == * Kaupungin kotisivut Luokka:Adanan maakunnan piirikunnat Luokka:Turkin kaupungit
Metropolialue

Metropolialue, suurkaupunkialue eli metropoli tarkoittaa sitä aluetta, jonne kaupunkialueen välitön taloudellinen ja sosiaalinen vaikutus ulottuu. Tähän alueeseen kuuluvat itse suurkaupunki, sen esikaupungit ja niiden lähialueet. Metropolialueelle ei ole yksiselitteistä määritelmää tai aluerajausta, vaan se vaihtelee maittain. Eurostat on pyrkinyt määrittelemään Euroopan metropolialueet omassa Urban Audit -kaupunkitutkimuksessaan.http://ec.europa.eu/regional_policy/activity/urban/audit/index_fi.cfm Tavallisesti metropolialueen alarajana pidetään noin miljoonaa asukasta. Tällä perusteella Helsingin seutu olisi Suomen ainoa suurkaupunkialue . Euroopan suurimpia metropolialueita ovat mm. Moskova, Pariisi, Lontoo, Madrid sekä Ruhrin alue. Metropolialueiden yhteenkasvanutta kokonaisuutta kutsutaan megalopoliksi. ==Maanosittain== *Luettelo suurimmista metropolialueista väkiluvun mukaan *Luettelo Aasian metropolialueista *Luettelo Amerikan suurimmista metropolialueista **Luettelo Pohjois-Amerikan suurimmista metropolialueista **Luettelo Etelä-Amerikan suurimmista metropolialueista *Luettelo Afrikan suurimmista metropolialueista *Luettelo Euroopan suurimmista metropolialueista *Luettelo Oseanian suurimmista metropolialueista == Katso myös == *Kaupungistuminen * Konurbaatio * Kaupunkialue * Keskustaajama == Lähteet == * Luokka:Seulonnan keskeiset artikkelit
Pietro Mascagni

Pietro Mascagni (7. joulukuuta 1863 Livorno – 2. elokuuta 1945 Rooma) oli yksi tärkeimpiä italialaisia säveltäjiä 1900-luvun vaihteessa. == Elämäkerta == Mascagni opiskeli nuoruudessaan musiikkia Milanon konservatoriossa ja toimi vuosina 1895–1902 Gioacchino Rossinin mukaan nimetyn Pesaron konservatorion johtajana. Lisäksi hän oli muutamia vuosia erään matkustelevan oopperaseurueen kapellimestarina. Vuonna 1902 Mascagni teki konserttimatkan Yhdysvaltoihin, jossa hän johti omia oopperoitaan, ja vuonna 1911 konserttikiertueen Etelä- Amerikkaan. Vuonna 1929 Mascagni kutsuttiin Italian akatemian jäseneksi.Oiva Talvitie ja Kari Rydman (toim.): Sävelten maailma: musiikinkuuntelijan tietoteos, s. 225–226. Porvoo-Helsinki: WSOY, 1956. Mascagnin vuonna 1890 ensiesityksensä saanut ooppera Cavalleria rusticana oli sensaatio ja suurin vaikuttaja verismin esiinmarssissa. Cavallerian lisäksi L’amico Fritz ja Iris ovat pitäneet suosionsa Euroopassa. Mascagni sävelsi 15 oopperaa, yhden operetin, useita orkesteriteoksia, lauluja ja pianomusiikkia. Elinaikanaan hän oli hyvin suosittu niin säveltäjänä kuin kapellimestarinakin. == Teoksia == === Oopperat === * Cavalleria rusticana (Rooma, 1890) * L’amico Fritz (Rooma 1891) * I Rantzau (Firenze, 1892) * Guglielmo Ratcliff (Milano, 1895) * Silvano (Milano, 1895) * Zanetto (Pesaro, 1896) * Iris (Rooma, 1898) * Le maschere (Rooma, 1901) * Amica (Monte Carlo, 1905) * Isabeau (Buenos Aires, 1911) * Parisina (Milano, 1913) * Lodoletta (Rooma, 1917) * Il piccolo Marat (Rooma, 1921) * Pinotta (San Remo, 1932) * Nerone (Milano, 1935) === Operetit === * Sì (Rooma, 1919) === Muita === * A Giacomo Leopardi (kantaatti sopraanolle ja orkesterille; Recanati, 1898) == Lähteet == == Aiheesta muualla == * Pietro Mascagnin virallinen sivusto. * Verkkosivusto Mascagnista . Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1863 syntyneet Luokka:Vuonna 1945 kuolleet
Zeta Aurigae

Zeta Aurigae eli Haedus I on tunnettu pitkäjaksoinen pimennysmuuttuja ja kaksoistähti Ajomiehen tähdistössä. Se sijaitsee 850 valovuoden päässä Maasta.Haedus I Stars University of Illinois Tästä tähdestä on tehty monia maalauksia. Tähti olisi näyttävän näköinen läheltä: sininen tähti kiertää punaista hieman himmeämpää jättiläistähteä jaksolla 972,2 päivää (2,66 vuotta). Tähden näennäinen kirkkaus on 3,69 ja absoluuttinen -3,23. Sinisen B-tähden rata on soikea, ja sen kaltevuus on 3 astetta. Keskietäisyys tähtien välillä on 4.2 AU ja vaihtelee välillä 5.9 AU – 2.5 AU. Kun kaksoistähden sininen B-komponentti menee punaisen jättiläistähden taakse, tähden valo pimenee 15 % eli 0,15 magnitudia. ==Zeta Aurigaen punertava A-komponentti== Spektrityyppi K4II, pintalämpötila 3 950 K, kirkkaus 4 800 aurinkoa, säde 148 RO, massa 5.8 MO. ==Zeta Aurigaen sininen B-komponentti== Pintalämpötila 15 300 K, kirkkaus 1 000 LO, säde 4.5 RO, massa 4.8 MO. == Lähteet == Luokka:Algol-muuttujat Luokka:B-spektriluokan pääsarjan tähdet Luokka:K-spektriluokan tähdet
Y Canum Venaticorum

Y Canum Venaticiorum (Y CVn) eli La Superba on Ajokoirien tähdistössä oleva punainen puolisäännöllinen muuttuva tähti, jonka kirkkaus vaihtelee suunnilleen välillä 4,8–6,3 puolisäännöllisesti tyypin SRB mukaan noin 158 päivän jaksoissa. On epäilty jopa 2 000 päivän jaksoja. La Superba on syvänpunainen B-V 2.5. Punaisempia ovat mm V Aquilae, R Leporis ja T Lyrae. Tähti luokitellaan spektriluokan C7 tai CN5 ylijättiläiseksi. Tähtien kehitysteorian mukaan tähti ei ole varsinainen ylijättiläinen vaan jättiläinen, jolla on hiilestä ja hapesta koostuva ydin. Tähti on hiilirikas toisin kuin useimmat jättiläistähdet. Tähti on 710 valovuoden päässä ja yksi viileimmistä paljain silmin havaittavista tähdistä, pintalämpötila 2 100 K tai 2 800 K. Kun lämpösäteily otetaan huomioon, tähti paistaa 4 400 auringon voimalla. Tähden säde on 2 AU. La Superba on kehittymässä kirkkaaksi jättiläiseksi, ja sen massa on 3 auringon massaa tai yli. Tähti menettää kymmenesmiljoonasosan massastaan vuodessa nopeudella 10 km/s tähtituulena. Tähtituuli on synnyttänyt 2.5 valovuoden eli 0,2 asteen läpimittaisen kaasuvaipan. Menneisyydessä tähti menetti massaa 50 kertaa nopeammin kuin nyt, mikä viittaa siihen, että tähti on alkanut singota ulkokerroksiaan ja kehittyä valkoiseksi kääpiöksi. La Superba on taivaan kirkkaimpia J-tähtiä, joissa on hiilen harvinaista isotooppia 13. Luokka:Jättiläistähdet Luokka:Puolisäännölliset muuttujat
Les Danaïdes

Les Danaïdes on Antonio Salierin säveltämä ooppera, joka kantaesitettiin Pariisin Paris Opérassa vuonna 1784. Ooppera oli suuri menestys. ==Oopperan synty== Ranieri Calzabigi kirjoitti Les Danaïdesin libreton alun perin Gluckia varten, mutta Palais Garnier’n aikavaatimukset osoittautuivat liian tiukoiksi jo seitsemääkymmentä ikävuotta lähestyvälle mestarille, joka pyysi Salieria säveltämään teoksen musiikin. ==Musiikki== Les Danaïdesin suurellisten marssien, kuorojen ja balettien onnistuneesta toteutuksesta huolimatta Salieria on kiitettyä eniten laulumelodioiden kirjoituksesta – ilmavat ja kauniit melodiat syntyivät säveltäjän kynästä helpontuntuisesti. Danauksen rooli on poikkeus aikana, jona merkittävät bassoroolit olivat oopperassa harvassa. Viidestä näytöksestään huolimatta teos kestää vain noin kaksi tuntia. ==Henkilöt== *Danaus *Lyncée *Hypermnestre *Plancippe *Pelagus ==Levytyksiä== *1983 – Caballé jne. *1990 – Marshall, Kavrakos, Giménez, Bartha, Stuttgartin Radion kuoro ja orkesteri; Gelmetti. (EMI CDS7 54073-2; 2 levyä) Luokka:Antonio Salierin teokset Luokka:Ranskankieliset oopperat Luokka:1780-luvun musiikkiteokset
Kansas City (Kansas)

Kansas City on Yhdysvaltain Kansasin osavaltiossa sijaitseva kaupunki. Kaupungissa asui vuoden 2020 väestönlaskennassa 156 607 ihmistä. Kansas City on Kansasin osavaltion kolmanneksi suurin kaupunki. Kaupunki sijaitsee Missourijoen ja etelämpää virtaavan Kansasjoen yhtymäkohdassa. Kaupunki muodostaa kaksoiskaupungin Missourin osavaltioon kuuluvan samannimisen suurkaupungin kanssa. Kansas City -nimisiä kaupunkeja on myös Oregonin ja Tennesseen osavaltioissa. Kansasin Kansas City on kasvanut lähes 160 000 asukkaan kaupungiksi Wyandotten piirikunnassa. == Lähteet == == Aiheesta muualla == Luokka:Kansasin kaupungit
American Basketball Association (2000–)

American Basketball Association (ABA) on Pohjois-Amerikan toiseksi merkittävin koripalloliiga yliopistoliigojen ulkopuolella. Toistaiseksi se ei ole saanut mahtavan NBA:n palkkarakennetta eikä kansainvälistä arvostusta, mutta Yhdysvalloissa siihen on liittynyt jo kymmeniä seuroja, jotka ovat pelanneet mestaruuksista. == Historia == Alkuperäinen ABA-liiga perustettiin vuonna 1967 ja kilpaili suosiosta NBA kanssa, joka oli jo 20 vuotta aiemmin perustettu. ABA kilpaili NBA:n kanssa kymmenen vuotta suosiosta, kunnes vuonna 1976 se yhdistyi NBA kanssa. American Basketball Association perustettiin uudelleen vuonna 1999 ja käytti kaksi ensimmäistä kautta (2000–2001 ja 2001–2002) nimenään ABA 2000. Kauden 2002–2003 kohdalla ABA poisti nimestään liitteen "2000". Luokka:Yhdysvaltain koripallosarjat
Woyzeck

Woyzeck on Georg Büchnerin vuosina 1836–1837 kirjoittama näytelmä. Woyzeck on tarina miehestä, Friedrich Johann Franz Woyzeckista, joka on keskellä elämän myllerrystä. Hänellä on tyttöystävä Marie, ja heillä on yhteinen lapsi. Woyzeck on köyhä ja tämän vuoksi toimii koekaniinina tohtorille, joka suorittaa mielivaltaisia kokeitaan Woyzeckilla. Tarina kertoo kuinka sorrettu ja herkkä nuori mies Woyzeck joutuu vastakkain elämän ikävien puolien kanssa ja kuinka kaikki kärjistyy lopulta traagiseen loppuunsa. Woyzeck jäi Büchnerin kuoleman johdosta viimeistelemättä, ja näytelmä löytyikin vasta 40 vuotta Büchnerin kuoleman jälkeen. Woyzeckiä on esitetty ympäri maailman teattereissa. Sen lisäksi että Woyzeckiä on esitetty teatterinäytelmänä, on sitä nähty muissakin taidemuodoissa: säveltäjä Alban Berg teki oopperan Wozzeck, Werner Herzog teki näytelmästä samannimisen elokuvan, ja Tom Waits ja Robert Wilson puolestaan musikaalin. Lisäksi Hector ja Joona Muhli ovat kirjoittaneet ja säveltäneet aiheesta suomenkielisen laulun nimeltä Woyzeck. == Aiheesta muualla == * Tiivistelmä tarinasta, sisältää juonipaljastuksia. Luokka:Saksalaiset näytelmät
Ike Turner

Izear Luster ”Ike” Turner, Jr. (5. marraskuuta 1931 Clarksdale, Mississippi – 12. joulukuuta 2007 San Marcos, Kalifornia) oli yhdysvaltalainen muusikko ja tuottaja, joka tunnetaan yhteistyöstään Tina Turnerin kanssa. == Elämä ja ura == Turner syntyi 5. marraskuuta 1931 Clarksdalessa, Mississippissä. Hän oppi Pinetop Perkinsiltä soittamaan pianolla boogie woogieta jo nuorena. Teini- ikäisenä Turner työskenteli radiotiskijukkana, ja ensimmäisen yhtyeensä hän perusti high school ‑aikoinaan. Vuonna 1951 Turnerin yhtye The Kings of Rhythm levytti Memphisissä Sam Phillipsin Sun-studiolla laulaja ja saksofonisti Jackie Brenstonin kanssa nimellä Jackie Brenston & His Delta Cats kappaleen ”Rocket 88”, jota jotkut pitävät kaikkien aikojen ensimmäisenä rock and roll ‑kappaleena. Levytyksen jälkeen Turnerin yhtye jatkoi studiomuusikkoina, ja he levyttivät monen tunnetun bluesmuusikon taustalla. Turner vaihtoi pianosta kitaraan. Hän toimi myös kykyjenetsijänä Modern Recordsille.Artist Biography, Steve Huey, AllMusic Hän toi julkisuuteen vaikutusvaltaisia bluesartisteja, kuten Robert Nighthawkin, Elmore Jamesin, Otis Rushin ja Sonny Boy Williamsonin. 1950-luvun puolivälissä Turner siirtyi yhtyeineen St. Louisiin, missä he menestyivät paikallisissa rhythm and blues ‑ympyröissä. Turner levytti välillä myös omalla nimellään. Vuonna 1956 Turner tapasi teini-ikäisen Anna Mae Bullockin. Bullock ja tätä kahdeksan vuotta vanhempi Turner muuttivat yhteen Bullockin tultua raskaaksi yhtyeen saksofonistille, ja Turner ja Bullock menivät naimisiin vuonna 1958. He saivat yhteisen lapsen. Bullock otti nimekseen Tina Turner. Hänen ja Iken duosta tuli hyvin suosittu, ja Ike vaihtoi yhtyeensä nimeksi The Ike & Tina Turner Review. Tina Turner laulajanaan yhtye sai paljon listamenestystä 1960-luvulla. Ike tuli kuitenkin riippuvaiseksi kokaiinista ja muuttui Tinan mukaan väkivaltaiseksi, mikä vaikeutti heidän yhteistyötään. Suosion notkahduksen jälkeen Ike toi 1960-luvun lopulla yhtyeen ohjelmistoon versioitaan tuoreista rock ’n’ roll ‑hiteistä, ja yhtyeen menestys parani jälleen. Yhtyeen versio ”Proud Marysta” toi heille listamenestystä ja Grammyn vuonna 1971. Yhtyeen viimeinen hitti oli ”Nutbush City Limits” (1973). Tina jätti Iken vuonna 1975 ja aloitti soolouran. Ike Turner jatkoi muusikon uraansa ilman Tinaa, mutta ei koskaan saavuttanut entisen kaltaista menestystä. Hänet pidätettiin monta kertaa huumausainerikoksista. Hänet nimettiin Rock and Roll Hall of Fameen Tinan kanssa 1991. Hän sai joitain Grammy-ehdokkuuksia vielä 2000-luvulla. Ike Turner kuoli kotonaan Kaliforniassa 76-vuotiaana 12. joulukuuta 2007. Ruumiinavauksen perusteella hän kuoli kokaiinin yliannostukseen. == Lähteet == Luokka:Grammy-palkinnon saajat Luokka:Vuonna 1931 syntyneet Luokka:Vuonna 2007 kuolleet Luokka:Yhdysvaltalaiset blueslaulajat Luokka:Yhdysvaltalaiset funklaulajat Luokka:Yhdysvaltalaiset kitaristit Luokka:Yhdysvaltalaiset pianistit Luokka:Yhdysvaltalaiset rocklaulajat Luokka:Yhdysvaltalaiset soullaulajat
Columbia (Missouri)

Columbia on Yhdysvaltojen Keskilännen Missourin osavaltion kaupungeista merkittävimpien joukossa. Se sijaitsee Interstate-valtetien 70 puolivälissä osavaltion metropolien Saint Louisin ja Kansas Cityn puolivälissä. Asukasluvuksi on laskettu vuonna 2010 väestönlaskennassa 109 040 asukasta, joista 79 prosenttia oli valkoisia. Vuoteen 2015 mennessä väkiluku nousi lähelle 120 000:ta. Sillä se nousi Missourin neljänneksi suurimmaksi kaupungiksi. Missourin yliopiston keskeinen kampus on Columbiassa. Se perustettiin vuonna 1822, jolloin se oli ensimmäinen yliopisto Mississippi- joen länsipuolella. Kaupungin väestö on keskimäärin nuorta ja aktiivista. Kaupungissa on noin 75 ravintolaa ja baaria. Alueella järjestetään elokuva- ja musiikkifestivaaleja. Kaupungissa on kielletty marijuanan poltto, ja siellä suositaan kierrätystä. Kaupunkia pidetään vasemmistolaisena, sitä ympäröivää maaseutua taas konservatiivisena. == Lähteet == == Aiheesta muualla == Luokka:Missourin kaupungit
Jimmy Connors

James Scott ”Jimmy” Connors (s. 2. syyskuuta 1952 East St. Louis, Illinois) on yhdysvaltalainen ammattilaisuransa lopettanut tennispelaaja. Connors siirtyi ammattilaiseksi vuonna 1972. Hän voitti vuoteen 1996 kestäneellä ammattilaisurallaan enemmän ATP-turnauksia kuin kukaan muu, kaikkiaan 105. Maailmanlistan ykköseksi hänet rankattiin heinäkuussa 1974. Connors saavutti urallaan yhteensä kahdeksan Grand Slam -turnausvoittoa, muttei kertaakaan kyennyt valloittamaan Ranskan avointa tennisturnausta. Hän on myös International Tennis Federationin maailmanmestari vuodelta 1982. Vasemman ranteen leikkaus piti Connorsin poissa kentiltä pitkään, mutta hänen ammattilaisuransa jatkui silti 39-vuotiaaksi asti. Connorsia pidettiin kentällä peräänantamattomana luonteena, joka ei luovuttanut pahassakaan häviötilanteessa. Hän myös oikkuili kilpailujärjestelmää vastaan. Hänellä oli suhde toiseen maailmanluokan tennistähteen Chris Evertiin. ==ATP-turnausvoitot kausittain== *1972 - 5 *1973 - 11 *1974 - 14 *1975 - 9 *1976 - 12 *1977 - 7 *1978 - 10 *1979 - 7 *1980 - 6 *1981 - 4 *1982 - 7 *1983 - 4 *1984 - 5 *1988 - 2 *1989 - 2 Luokka:Yhdysvaltalaiset tennispelaajat Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset tennisvalmentajat
Latvajärvi

Latvajärvi on kylä Latvajärven itäisellä rannalla, Maaselän harjanteella Vienan Karjalassa, Karjalan tasavallassa, noin viiden kilometrin päässä Suomen rajasta. Latvajärvi on Vienan runokylistä kaikkein merkittävin. Siellä elivät ja sieltä olivat kotoisin kaikki Perttusen runonlaulajasuvun jäsenet, muun muassa Arhippa ja Miihkali Perttunen. Nykyään Latvajärvelle on Suomen puolelta vedetty sähköt Vienan runokylät -projektin aloitteesta, mutta turismia hankaloittaa sijainti rajavyöhykkeellä. ==Lähteet== ==Aiheesta muualla== * Latvajärvi Juminkeko-säätiön runokyläprojektin sivuilla Luokka:Vienan runokylät Luokka:Kostamuksen kaupunkipiirin asutut paikat
Gheton kansannousu

Gheton kansannousut olivat aseellisia kapinoita, jolla ghettoihin toisen maailmansodan aikana suljetut juutalaiset pyrkivät vastustamaan siirtämistään keskitys- tai tuhoamisleireille. Tunnetuin ja suurin kansannousu tapahtui Varsovan ghetossa huhtikuussa 1943, mutta samanlaista vastustusta oli myös muiden Puolan kaupunkien ghetoissa. Edellytykset kapinaan ryhtymiselle ghetossa eivät useinkaan olleet hyvät, vaikka halua siihen olisi ollut. Natsit kuljettivat ghetoista tuhoamisleireille usein tuhansia ihmisiä päivässä, ja kuljetuksiin joutuneiden kohtalo oli yleensä varsin pian tiedossa gheton sisällä. Aseiden salakuljettaminen suljettuun ghettoon oli usein vaikeaa tai lähes mahdotonta, ja gheton asukkaita riivasivat nälkä ja taudit. Esimerkiksi Łódźin ghetossa juutalaisten neuvosto toivoi myöntyväisellä politiikalla voivansa pelastaa tuholta edes osan juutalaisväestöstä. Vastarintaa organisoineet järjestöt, kuten Żydowski Związek Walki ja Żydowska Organizacja Bojowa, olivat usein vähemmistönä. == Ghettojen kansannousuja == * Varsovan geton kansannousu * Białystokin gheton kansannousu * Częstochowa * Mińsk Mazowiecki * Vilna * Będzin Jossain määrin aseellista vastarintaa tehtiin myös seuraavien kaupunkien ghetoissa: * Pińsk * Krakovan ghetto * Lviv * Sosnowiec * Łódźin ghetto * Marcinkance Luokka:Toisen maailmansodan aikaiset ghetot
Veikko Samuli

Veikko Antero Samuli (s. 29. maaliskuuta 1947 Tampere) on suomalainen säveltäjä, sovittaja ja musiikkituottaja. Hän on toiminut myös studiomuusikkona. Hänen tärkeimpiin yhteistyökumpaneihinsa ovat kuuluneet muun muassa sanoittajat Juha Vainio ja Raul Reiman sekä tuottaja Jaakko Salo. Samulin sävellyksiä ovat muun muassa Katri Helenan kappaleet ”Syysunelma”, ”Katson autiota hiekkarantaa” ja ”Mun sydämeni tänne jää” sekä Armi Aavikon ja Dannyn duetoima ”Tahdon olla sulle hellä” ja Kari Tapion ”Myrskyn jälkeen”. Kajaanissa järjestettiin Veikko Samulin säveltäjäkonsertti Vihreät Niityt -iskelmäviikolla heinäkuussa 2010. Veikko Samulille myönnettiin taiteilijaeläke vuonna 2019. == Nuoruus ja uran alku == Veikko Samuli syntyi 29. maaliskuuta 1947 Tampereella mutta vietti lapsuutensa Ylämaalla, jossa hän asui vuoteen 1965 asti. Muutettuaan Helsinkiin Samuli aloitti musiikinopiskelun. Aluksi hän otti laulutunteja ja opiskeli Sibelius- Akatemiassa kirkkomusiikkia, mutta neljän vuoden jälkeen hän innostui kevyestä musiikista ja keikkailusta. Säveltäjänura ei lähtenyt heti lentoon. Hän kävi esittelemässä tuotoksiaan Musiikki-Fazeria johtaneelle säveltäjälle Toivo Kärjelle, mutta Kärki piti niitä vielä keskeneräisinä. Samuli ryhtyi keikkamuusikoksi, kun Kärki kehotti häntä hankkimaan käytännön kokemusta viihdemusiikista. Hän soitti Dannyn taustayhtyeessä Made in Finlandissa koskettimia 1970-luvun alussa. Samuli pääsi myös studioon soittamaan yhtyeen kanssa ja hänet pestattiin myöhemmin tuottaja Jaakko Salon apulaistuottajaksi. Hän pääsi tekemään sovituksia käännösiskelmiin, kuten lauluihin ”Oon voimissain” (I Will Survive) ja ”Menolippu”. == Merkittäviä töitä == Sanoittaja-säveltäjä-yhteistyö Raul Reimanin kanssa alkoi vuonna 1979. Yhteistyönä syntyivät muun muassa Jonna Tervomaan ”Minttu sekä Ville” ja Matti Eskon ”Lämmin, hellä, pehmoinen”. Kikan kappaleista Veikko Samulin ovat esimerkiksi Vainion sanoittamat ”Mä haluun viihdyttää” ja ”Sukkula Venukseen”. Kari Tapiolle Veikko Samuli on tehnyt muun muassa ”Myrskyn jälkeen”, ”Valoon päin”, ”Sinut tulen aina muistamaan” ja ”Se jokin alkaa” sekä Markku Arolle ”Ollaan lähekkäin” ja Nisa Sorayalle ”Huone 105”. Samulin säveltämää lastenmusiikkia edustaa muun muassa Jorma Toiviaisen sanoittama ”Atsipoppaa”. Veikko Samuli loi 1980-luvulla Suomen pop-musiikkiin aivan omanlaatuisen soundin, jota alettiin tuolloin kutsua muusikkopiireissä Veikko Samuli -soundiksi. Tämän tunnisti usein kappaleen taustalla melodisesti soivasta analogisesta syntetisaattorisoundista. Samuli palkittiin vuonna 2007 Kullervo Linna -palkinnolla ansioistaan iskelmä- ja tanssimusiikin parissa. Palkinnon suuruus oli 4 200 euroa. ==Lähteet== == Aiheesta muualla == * Veikko Samuli Pomus.netin tietokannassa * * Luokka:Suomalaiset iskelmämusiikin säveltäjät Luokka:Suomalaiset sovittajat Luokka:Vuonna 1947 syntyneet Luokka:Elävät henkilöt
Teuvo Loman

Teuvo Loman (s. 17. heinäkuuta 1962 Espoo) on helsinkiläinen vaatesuunnittelija, sisustussuunnittelija, kampaaja, malli ja laulaja. Elämäntyönsä Loman on tehnyt stylistinä ja hiusmuotoilijana, ja hänen kampauksiaan on ollut itsenäisyyspäivän vastaanoton vierailla, Leningrad Cowboyseilla sekä useissa suomalaisissa televisio-ohjelmissa. Hän on ollut mukana tositelevisio-ohjelmassa V. I. P. Seikkailu (2004). Vuodesta 2006 alkaen Loman on ollut mukana MTV3:n Pientä pintaremonttia -ohjelmassa sisustussuunnittelijana. Hän on lisäksi vieraillut muun muassa ohjelmissa W-tyyli, Levyraati, Bettina S, Mummomafia ja Ruben & Joonas. Loman julkaisi ensimmäisen levynsä 1988, mutta vasta 2005 Helsinki City Boy toi hänet listoille. Loman julkaisi 2007 singlen Kari, joka on käännös Europe-yhtyeen kappaleesta ”Carrie”Teuvo Loman laulaa Europea, Iltalehti, 10.5.2007 ja seuraavan singlensä Nousee huiviin 2009 digijulkaisuna.Uusi sinkku tulossa Mtv3 Lomania on uhkailtu homoseksuaalisuutensa takia ja hän on julkisuudessa kertonut kohtaamastaan syrjinnästä. Loman on myös kertonut olleensa 1980-luvulla psykiatrisessa hoidossa muuttuakseen heteroksi. Loman oli rekisteröidyssä parisuhteessa 24 vuotta nuoremman Niko Heleniuksen kanssa 2014–2016. Pari tapasi toisensa jo vuonna 2004. Loman kihlautui uuden kumppanin kanssa 2017. Maaliskuussa 2019 Helsingin käräjäoikeus tuomitsi Lomanin vuoden ja 10 kuukauden ehdolliseen vankeusrangaistukseen sekä 90 tunnin yhdyskuntapalveluun vuonna 1999 tapahtuneesta 13-vuotiaan pojan törkeästä seksuaalisesta hyväksikäytöstä. Loman valitti tuomiosta hovioikeuteen. Hovioikeudessa käräjäoikeuden päätös pysyi.Stylisti Teuvo Lomanin tuomio törkeästä lapsen seksuaalisesta hyväksikäytöstä pysyi ennallaan hovissa, Yle.fi, uutiset, 28.2.2020, viitattu 16.5.2020 ==Diskografia== ===Singlet=== *Siivet selkään (2000) *Copacabanan yöt (2000) *Helsinki City Boy (2005) *Tää juttu (2005) *Kari (2007) *Nousee huiviin (2009) *Slipping Into Leather (2010) *Hey frank (2018) ==Lähteet== * === Viitteet === == Aiheesta muualla == * Teuvo Lomanin kotisivut * * Haastattelu Apu-lehdessä 25.4.2005 Luokka:Seksuaalirikoksista tuomitut henkilöt Luokka:Suomalaiset kampaajat Luokka:Suomalaiset muotisuunnittelijat Luokka:Sisustussuunnittelijat Luokka:Suomalaiset poplaulajat Luokka:Vuonna 1962 syntyneet Luokka:Elävät henkilöt
Jalal Talabani

Jalal Talabani (kurdiksi: Celal Talebanî, , 12. marraskuuta 1933 – 3. lokakuuta 2017) oli irakilainen poliitikko, joka toimi maansa presidenttinä 2005–2014. Jalal Talabani oli kansallisuudeltaan kurdi ja Kurdistanin isänmaallisen liiton (PUK) perustaja ja pääsihteeri. Talabani kuului Irakin kurdivähemmistöön ja toimi usein neuvottelijana kansanryhmien välillä hallituksessa puhjenneissa kiistoissa. == Elämäkerta == Talabani syntyi Karkukissa lähellä Arbilia Irakin Kurdistanissa. Hän liittyi kurdien demokraattiseen puolueeseen 14-vuotiaana ja valittiin sen keskuskomiteaan 18-vuotiaana 1951. Hän lähti opiskelemaan lakia 1953 ja valmistui 1959, jonka jälkeen lähti asevelvollisena Irakin armeijan panssarivoimiin. Hän oli Kurdistanin demokraattisen puolueen (KDP) politbyroon johdossa 1960-luvulla. Kun kurdit lähtivät kapinaan 1961, Talabani johti taisteluja Irakissa ja vei kurdien asiaa Eurooppaan ja Lähi-itään etsien tukea. Kun kapina kukistui 1975, Talabani lähti sanomansa mukaan KDP:stä luomaan sivistyneempää, demokraattisempaa ja vähemmän heimoihin luottavaa poliittista puoluetta. Tämä johti Kurdistanin isänmaallisen liiton (PUK) syntyyn 1975. Talabanin puolue taisteli Massoud Barzanin KDP:n kanssa aina Persianlahden sotaan (2. elokuuta 1990 – 28. helmikuuta 1991) asti. Vuonna 1992 kurdialueilla pidettiin vaalit ja luotiin PUK–KDP:n yhteishallinto. Jännitteet johtivat kuitenkin aseellisiin taisteluihin 1994. Puolueet solmivat rauhansopimukseen Washingtonissa 1998. Vuoden 2003 Irakin sodan (20. maaliskuuta 2003 – 15. joulukuuta 2011) aikana Talabani oli edelleen PUKin johdossa ja Saddam Husseinin vastaisen opposition näkyvin edustaja Irakissa. Saddam Husseinin kukistuttua hänet nimitettiin väliaikaisen hallitsevan neuvoston johtoon, ja hän oli presidenttinä marraskuun 2003. Hän on sittemmin etääntynyt Kurdistanin itsenäistymisvaateista ja tukee Irakin liittovaltiomallia. KDP–PUK:in vaaliliitto Demokraattis-patrioottinen Kurdistanin liitto voitti vuoden 2005 kurdien kansankokouksen vaalit ja sai 77 paikkaa Irakin parlamenttivaaleissa tammikuussa 2005. Irakin väliaikainen hallitus nimitti hänet presidentiksi 6. huhtikuuta. Tuolloin Talabani ilmoitti, ettei pyri toiselle kaudelle, koska nykyinen perustuslaki rajoittaa presidentinvaltaa. Hänet valittiin uudelleen 22. huhtikuuta 2006 ensimmäisenä presidenttinä maan uuden perustuslain aikana. Talabani joutui aivoinfarktin takia sairaalaan joulukuussa 2012. Hän kuoli lokakuussa 2017 sairaalassa Berliiniissä. == Lähteet == Luokka:Irakin presidentit Luokka:Vuonna 1933 syntyneet Luokka:Vuonna 2017 kuolleet
Ghazi Maš’al Ajil al-Yawar

Ghazi Maš’al Ajil al-Yawar (Ghāzī al-Yāwar, s. 11. maaliskuuta 1958 Mosul) on irakilainen poliitikko. Hän toimi Irakin presidenttinä väliaikaishallituksessa () vuosina 2004–2005 ja varapresidenttinä siirtymäajan hallituksessa () 2004–2005. Ghazi al-Yawar on suuren Shammar-heimon päällikkö. Heimoon kuuluu sekä sunneja että shiioja, ja sen jäseniä asuu monissa Persianlahden maissa. Hän oli Yhdysvaltain miehityksen jälkeen luodun Iraqi Governing Councilin (IGC) jäsen ja nimitettiin 28. kesäkuuta 2004 väliaikaiseksi symboliseksi valtiopäämieheksi, kun miehityshallinto (, CPA) antoi suvereniteetin irakilaisille. Ghazi al-Yawar on koulutukseltaan diplomi-insinööri. Hän opiskeli Kuningas Fahdin öljy- ja mineraali yliopistossa Saudi-Arabiassa ja suoritti tutkintonsa loppuun Britannissa. Sen jälkeen hän opiskeli Yhdysvalloissa Washingtonissa American Universityssa. Ghazi al-Yawar on maltillinen sunni. == Lähteet == al-Yawar al-Yawar al-Yawar
Ahmad Hasan al-Bakr

Ahmad Hasan al-Bakr (, 1. heinäkuuta 1914 – 4. lokakuuta 1982) oli irakilainen kenraali, joka oli Irakin pääministeri ramadanin kaappauksen jälkeen 1963, varapresidentti 1963–1964, vallankumousneuvoston puheenjohtaja ja presidentti vuosina 1968–1979. Hän opetti kuusi vuotta alakoulussa ennen menemistään sotilasakatemiaan 1938. Hän otti osaa Rašid Alin kapinaan 1941, jolloin hänet erotettiin armeijasta, mutta otettiin takaisin 1957. Prikaatikenraalina hän kuului vapaisiin upseereihin, jotka kaatoivat monarkian 1958. Hänet pakotettiin taas eläkkeelle 1959, koska häntä syytettiin Mosulin kapinan johtamisesta. Al-Bakr oli tuolloin Baath-puolueen jäsen ja kannatti Yhdistynyttä arabitasavaltaa. Baathistien johtavana jäsenenä hän johti vuoden 1963 vallankaappausta joka syrjäytti Abdulkarim Qasimin ja hänestä tuli pääministeri syksyyn asti. Tuolloin syrjäytetyn kuningas Faisalin sukulainen, sotamarsalkka Abdulsalam Arif järjesti vastavallankaappauksen. Nuoremman Arifin kuoltua helikopteriturmassa baathistit syrjäyttivät tämän veljen Abdulrahman Arifin 1968 ja al-Bakr nimitettiin presidentiksi. Presidenttinä al-Bakr kansallisti 1971 Iraq Petroleum Companyn korvaten ulkomaisille yhtiöille menetykset ja aloitti laajat talousuudistukset. Kansallistamisen ja vuoden 1973 öljykriisin seurauksena valtion tulot kasvoivat voimakkaasti. Al- Bakr jatkoi edeltäjiensä varovaista viisivuotissuunnitelmaa, mutta alkoi investoida teollisuuteen kun tulot kasvoivat. Hän lähestyi Yhdistynyttä arabitasavaltaa ja muutti maan lipun panarabismin mukaiseksi. Maan suhteita Neuvostoliittoon lähennettiin ja maiden välillä solmittiin ystävyyssopimus. Al-Bakrin hallitus avusti Syyriaa jom kippur -sodassa Israelia vastaan. Kurdien ja hallituksen yhteenotot jatkuivat ja 1974 Pohjois-Irakissa käytiin raskaita taisteluja hallituksen ja kurdijoukkojen välillä. Kurdit saivat tukea Iranista aina 1975 alkuun asti, jolloin maat sopivat rajariitansa ja apu ja sen myötä kapina hiipuivat. Al-Bakr nimitti serkkunsa Saddam Husseinin varapresidentiksi. Presidentin vanhetessa valta siirtyi yhä enemmän hänelle. Heinäkuun 1978 laki teki kaikesta poliittisesta toiminnasta Baath-puolueen ulkopuolella kuolemalla rangaistavaa. 16\. heinäkuuta 1979 65-vuotias al-Bakr jätti presidentinviran terveyssyistä Saddamille. Hänen kuolemaansa 1982 ei huomioitu maassa laajalti. == Lähteet == Luokka:Irakin presidentit Luokka:Irakilaiset kenraalit Luokka:Vuonna 1914 syntyneet Luokka:Vuonna 1982 kuolleet
Yleinen korroosio

Yleinen korroosio eli tasainen korroosio on toinen kahdesta pääkorroosiotyypistä. Yleisessä korroosiossa metalli syöpyy samalla nopeudella koko pinnaltaan. Tämä johtuu anodisen ja katodisen alueen jatkuvasta paikan vaihtumisesta. Tasainen korroosio on paikallista korroosiota (se toinen pääkorroosiotyyppi) harmittomampaa ja se on helpommin havaittavissa. Tyypillisesti yleistä korroosiota esiintyy erilaisissa ilmasto-olosuhteissa suojaamattomilla metallipinnoilla. Myös teollisissa prosesseissa saattaa esiintyä yleistä korroosiota prosessiliuoksien kanssa kosketuksissa olevilla metallipinnoilla. == Katso myös == * Korroosio * Paikallinen korroosio * Galvaaninen korroosio * Rakokorroosio == Lähteet == * Aromaa, J.: Korroosionestotekniikan Perusteet, Teknillisen korkeakoulun materiaalitekniikan julkaisuja, Espoo, 2005. ISBN 951-22-7829-4 Luokka:Korroosio
Abdulrahman Arif

Abdulrahman Muhammad Arif (13. huhtikuuta 1916 – 24. elokuuta 2007) oli irakilainen sotilas ja maan entinen presidentti. Hän toimi virassa vuosina 1966–1968. Arif oli ammattisotilas ja tuki sotilasvallankaappausta, jolla hänen veljensä Abdulsalam Arif tuli valtaan vuonna 1963. Hänet nimitettiin pääesikunnan päälliköksi. Kun nuorempi Arif kuoli helikopterionnettomuudessa, Abdulrahman al-Bazzazista tuli virkaatekevä presidentti kolmeksi päiväksi. Sen jälkeen armeija päätti, että entisen presidentin isoveljen pitäisi seurata tätä virassa. Päätöksellä oli mahdollisesti Egyptin johtajan Gamal Abdel Nasserin tuki. Abdulrahman Arif valittiin presidentiksi 16. huhtikuuta 1966. Abdulrahman Arif jatkoi veljensä poliittisella tiellä, mutta hieman nationalistisemmalla otteella. Presidenttikauden jatkuttua kaksi vuotta Arifin läheiset avustajat Baath-puolueesta syöksivät hänet vallasta. Vallankumous tapahtui 17. heinäkuuta 1968 aamun tunteina, kun Arif oli vielä nukkumassa. Puolustusministeri Hardan al-Tikriti tuli palatsiin ja ilmoitti Arifille puhelimitse, ettei hän enää ollut presidentti. Arif lähetettiin lentokoneella Lontooseen, josta hän matkusti maanpakoon Turkkiin ja palasi Irakiin 1980-luvun lopulla. Hän pysyi sen jälkeen enimmäkseen poissa julkisuudesta. Arif pakeni Jordaniaan Yhdysvaltain joukkojen syrjäytettyä Saddam Husseinin vuonna 2003. Vuonna 2004 Irakin väliaikaishallitus myönsi hänelle eläkkeen ja varoja hänen sairauskuluihinsa. Arifin sisar Sabiha kuoli 2004 autopommi- iskussa Bagdadissa. Saddam Husseinin syrjäyttämisen jälkeen Arif antoi harvinaisen haastattelun uutistoimisto AP:lle ja kehotti irakilaisia unohtamaan menneen ja keskittymään paremman tulevaisuuden rakentamiseen. Hän kuoli 2007 Ammanissa Kuningas Husseinin lääketieteellisessä keskuksessa.Former Iraqi President Aref dies at 91, 24.8.2007. USA Today. ==Lähteet== Luokka:Irakin presidentit Luokka:Irakilaiset kenraalit Luokka:Vuonna 1916 syntyneet Luokka:Vuonna 2007 kuolleet
Terskinhevonen

Terskinhevonen (myös terskinarabi) on verraten nuori, Venäjällä 1920-luvulla jalostettu hevosrotu joka kehitettiin Terskin ja Stavropolin siittoloissa Kaukasuksella. Terskinhevosten jalostuksessa on käytetty arabianhevosta ja venäläisiä ratsurotuja, ja lopputulos muistuttaakin paljon arabia. Terskinhevosia pidetään rauhallisina ja nopeasti oppivina. Väriltään ne ovat yleensä kimoja, joskus rautiaita tai ruunikoita. Terskinhevoset ovat lähinnä ratsuhevosia. Rotu on menestynyt hyvin matkaratsastuksessa, esteratsastuksessa ja kouluratsastuksessa. Venäjällä terskinhevoset ovat kilpailleet myös muille kuin täysiverisille tarkoitetuissa laukkakilpailuissa. ==Aiheesta muualla== *Terskinhevonen Hevosmaailma.netissä Luokka:Venäläiset hevosrodut Luokka:Lämminveriset Luokka:Laukkahevosrodut
Abdulrahman al-Bazzaz

Abdulrahman al-Bazzaz () (1913–1973) oli irakilainen hallintomies ja sotilas. Hän oli OPEC:in pääsihteeri 1. toukokuuta 1964 – 30. huhtikuuta 1965. Tämän jälkeen hän toimi Irakin ulkoministerinä muutaman kuukauden 1965 sekä pääministerinä loppuvuodesta 1965 elokuuhun 1966. Hän oli Irakin presidentti 1966 kolmen päivän ajan (13. toukokuuta – 16. toukokuuta) Abdulsalam Arifin kuoleman jälkeen, kunnes Arifin veli Abdulrahman Arif valittiin presidentiksi. == Lähteet == Luokka:Irakin pääministerit Luokka:Irakin presidentit Luokka:Ulkoministerit Luokka:Irakilaiset sotilaat Luokka:Vuonna 1913 syntyneet Luokka:Vuonna 1973 kuolleet
Abdulsalam Arif

Abdulsalam Muhammad Arif (s. 1921, Bagdad – 13. huhtikuuta 1966, Bagdad) oli Irakin presidentti vuosina 1963–1966. Arif oli merkittävässä osassa vallankaappauksessa, joka syöksi Abdulkarim Qasimin vallasta. Aluksi hän tuki Baath-puoluetta, mutta vangitutti sen johtajat puolen vuoden kuluttua. Arif kuoli helikopterionnettomuudessa vuonna 1966, ja hänen isoveljensä nousi presidentiksi. Onnettomuuden syyksi ilmoitettiin ukkonen. == Lähteet == == Aiheesta muualla == Luokka:Irakin presidentit Luokka:Vuonna 1921 syntyneet Luokka:Vuonna 1966 kuolleet Luokka:Lento-onnettomuudessa kuolleet
Muhammad Najib al-Ruba’i

Muhammad Najib al-Ruba’i (; 1904–1965) oli irakilainen poliitikko, joka osallistui Abdulkarim Qasimin kanssa vallankaappaukseen kuningas Faisal II:ta vastaan ja oli maan itsenäisyysneuvoston puheenjohtaja, valtionpäämies vuosina 1958–1963. Ennen vallankaappausta hän eteni sotilasurallaan kenraaliksi. Hänen kerrotaan osallistuneen pääministeri Qasimin murhayritykseen 1959. == Lähteet == Luokka:Irakin presidentit Luokka:Vuonna 1904 syntyneet Luokka:Vuonna 1965 kuolleet